我係網站見到推介，一心打算去開旺角一試。起初，揾左好耐都唔見間舖，發現原係雞蛋仔舖隔離。我點左明太子玉子燒，因為即叫即整，所以都等左10分鐘，食物到手時，聞到幾香，拎手係好熱。先講外貌，都幾吸引,顏色好靚。因為夠熱，芝士拉絲，有啲紫菜碎，木魚絲，沙津醬係面, 好日風，好似八爪魚圓咁，蛋好滑同軟棉棉，咸咸地，甜甜地（因為有甜粟米粒），讚！係就係足料，不過份量真係唔夠，幾啖就食哂，收32蚊，我就唔捨得再食啦...不過未食過都要一試XD